সেদিন পুলিশী নির্যাতনে আহত হতে হয়েছিল বেসরকারি টেলিভিশন এটিএন নিউজের রিপোর্টার এহসান বিন দিদার ও ক্যামেরাপারসন আবদুল আলিমকে। সেই সাথে আমরা দেখছি মিজানুর রহমান নামের বয়োবৃদ্ধ একজন দেশপ্রেমীককে কিভাবে পুলিশ চেংগদোলা করে টেনে-হেচরে আহত করেছে। সেদিনের ঘটনায় আহত মিজানুর রহমানকে দেশপ্রেমিক বলায় কেউ আবার মনক্ষুন হতে পারেন। মিজানুর রহমান অবশ্যই দেশপ্রেমিক তিনি সেদিন যাত্রাবাড়ী এলাকা থেকে শাহবাগ এসেছিলেন নিজের কোন ব্যাক্তি স্বার্থ কিংবা রাজনৈতিক স্বার্থ হাসিলের জন্য নয় বরং আমাদের ইতিহাস ও ঐতিহ্য থেকে যাতে সুন্দরবন ধ্বংস হয়ে না যায় তার জন্য প্রতিবাদ করতে। সেদিন পুলিশের হাতে শুধু মিজানুর রহমান দিদার কিংবা আলিমই আহত হননি, আহত হয়েছেন আরো অনেকেই। অবশ্য এহসান বিন দিদার ও আবদুল আলিমের উপর নির্যাতনের ছবি যখন সোস্যাল মিডিয়াসহ নানা সংবাদ মাধ্যমে প্রতিবাদের ঝড় তুলে সে প্রতিবাদের ঝড়ের গতিরোধ করতে সরকার অবশ্য সেইদিনই এ ঘটনায় জড়িত অভিযোগে শাহবাগ থানার এএসআই এরশাদ মন্ডলকে সাময়িক বরখাস্ত এবং ঘটনার সুষ্ঠু তদন্তে তিন সদস্যের একটি কমিটি গঠন করেছে।